Կապիտան Ամերիկա։ Խիզախ նոր աշխարհ

**«Կապիտան Ամերիկա։ Խիզախ նոր աշխարհ»** (), ամերիկյան ապագա սուպերհերոսական ֆիլմ, որը հիմնված է Սեմ Ուիլսոնի/Կապիտան Ամերիկայի մասին Marvel Comics կոմիքսների հիմնա վրա։ Արտադրվում է Marvel Studios ընկերության կողմից և տարածվում է Walt Disney Studios Motion Pictures կողմից։ Համարվում է «Marvel-ի կինեմատոգրաֆիական տիեզերք» մեդիաֆրանշիզայի 35-րդ կինոկոմիքսը, ինչպես նաև Կապիտան Ամերիկայի մասին սերիայում չորրորդ ֆիլմը և Disney+ «Բազեն և Ձմեռային զինվորը» սերիալի (2021 թվական) շարունակությունը։ Ֆիլմի ռեժիսորը՝ Ջուլիուս Օնան, սցենարը գրել է Մալկոլմ Սփելլմանի և Դալան Մոսսոնի հետ։ Սեմ Ուիլսոնի/Կապիտան Ամերիկայի դերը կատարում է Էնթոնի Մաքին։ Ֆիլմում նկարվում են նաև Դենի Ռամիրեսը, Կառլ Լամբլին, Թիմ Բլեյք Նելսոնը, Շիրա Հաասը, Հարիսոն Ֆորդը և Լիվ Թայլերը։

«Կապիտան Ամերիկա։ Քաղաքացիական պատերազմ» (2016 թվական) ֆիմը համարվում է Կապիտան Ամերիկայի մասին ավարտված եռերգություն, որտեղ Քրիս Էվանսը խաղացել է Սթիվ Ռոջերսին, իսկ «Բազեն և Ձմեռային զինվորը» սերիալում Սեմ Ուիլսոնը Էնոթոնի Մաքիի դերակատարմամբ դարձավ Կապիտան Ամերիկան։ Սերիալի սցենարիստներ Սփելմանն ու Մուսսոնը Ուիլսոնի մասին գրեցին նոր ֆիլմի համար մի պատմություն 2021 թվականի ապրիլի վերջին․ Մաքին նույն թվականի օգոստոսին մասնակցության պայմանագիր է ստորագրել։ 2022 թվականի հուլիսին Ջուլիուս Օնան նշանակվեց ֆիլմի ռեժիսոր, իսկ ֆիլմն ազդարարվել է «Կապիտան Ամերիկա։ Նոր համաշխարհային կարգ» () անվանման ներքո։ Նկարահանումներն իրականացվել են 2023 թվականի մարտից հունիս ամիսներին Ատլանտայում Trilith Studios ստուդիայում, իսնչպես նաև Վանշինգտոնում։ 2023 թվականի հունիսի սկզբին ենթավերնագիրը փոխվեց «Խիզախ նոր աշխարհ» ()։

«Կապիտան Ամերիկա։ Խիզախ նոր աշխարհ» ֆիլմը թողարկվելու է ԱՄՆ 2025 թվականի փետրվարի 14-ին և դառնալու է «Marvel-ի կինեմատոգրաֆիական տիեզերք»-ի հինգերորդ փուլը։

## Դերասանական կազմ

## Արտադրություն
### Մշակում
2015 թվականի հոկտեմբերին Marvel Studios գլխավոր Քևին Ֆայգի, հայտարարեց, որ «Կապիտան Ամերիկա։ Քաղաքացիական պատերազմ» (2016 թվական) ֆիլմը Կապիտան Ամերիկայի եռագրության վերջին ֆիլմն է, որտեղ Քրիս Էվանսը խաղում էր Սթիվ Ռոջերսին։ «Քաղաքացիական պատերազմը» Էվանսի կատարմամաբ վերջին մենակատարային ֆիլմն է Կապիտան Ամերիկայի մասին, սակայն դերասանը պատրաստ էր երկարաձգել իր պայմանագիրը «Վրիժառուները։ Անվերջության պատերազմ» (2018 թվական) և «Վրիժառուները։ Վերջնախաղ» (2019 թվական) կինոկոմիքսներից հետո։ Էվանսը նախատեսում էր պայմանագիր ստորագրել մեդիաֆրանշիզայի հետագա նախածգերում Սթիվի դերի կրկնվող դերակատարման համար։

2018 թվականի հոկտեմբերին Marvel Studios ընկերությունը Էնթոնի Մաքիի՝ Սեմ Ուիլսոնի/Բազեի ու Սեբաստիան Սթենի՝ Բաքի Բարնսի/Ձմեռային զինվորի դերակատարմամբ Disney+ համար մասնակցությամբ սերիալ մշակեց։ Մալկոլմ Սփելմանը վարձվեց որպես սերիալի գլխավոր սցենարիստ։ Սերիալը 2019 թվականի ապրիլին ստացավ «Բազեն և Ձմեռային զինվորը» անվանումը։ Թողարկումից առաջ Մաքիի նախագիծը հերքեց երկրորդ եթերաշրջանի դուրս գալու մասին տեղեկությունը, ինչպես նաև կասկածանքով արտահայտվեց Սեմի՝ դերի վերադառնալուն՝ COVID-19  համաճարակի՝ կինոթատրոնների վրա ազդեցության պատճառով։ Սերիալի ռեժիսոր Քարի Սքոգլանդը ևս կասկածում էր երկրորդ եթերաշրջանի թողարկմանը և հայտարարեց, որ առաջին եթերաշրջանում ցուցադրել է այն ամենն ինչ ցանկացել է։ Քևին Ֆայգին ավելի ուշ պատմել է «ևս մեկ եթերաշրջանի» գաղափարի մասին, բայց, ըստ Marvel-ի պլանի, սերիալը դառնալու է ֆրանշիզայի ադագա նախագծերի հիմքը։ Ֆայգին ավելացրեց, որ չի ցանկանում փչացնել սերիալը երկրորդ եթերաշրջանի հաստատմամբ կամ պլանների քննարկմամբ, որոնք Marvel-ը կառուցում է սերիալի կերպարների վրա նախքան դրա թողարկումը։ 2021 թվականի ապրիլին «Բազեն և Ձմեռային զինվորը» ֆիլմի գործադիր պրոդյուսեր Նեյթ Մուրը հայտարարեց, որ սերիալի եզարափակչում ներկայացվելու են պոտենցիալ երկրորդ եթերաշրջանի սյուժետային տարրեր, ինչպես նաև ավելացրեց, որ նախագիծը քննում է «հավերժ կանաչ» թեմաներ, որոնք պահանջում են հետագա ուսումնասիրություն։

2021 թվականի ապրիլի 23-ին՝ «Մեկ աշխարհ, մեկ ազգ» եզրափակիչ դրվագի թողարկումից հետո, հայտնի դարձավ, որ Սփլամնը մշակում է Կապիտան Ամերիկայի մասին չորրորդ ֆիլմի սցենարը Դալան Մուսոնի հետ, որը գրել է «Ճշմարտություն» դրվագը։ Ենթադրվում էր, որ ֆիլմը հետևելու է Ուիլսոնին սերիալի իրադարձություններից հետո, իսկ Էվանսի՝ Ռուջերսի դերին վերադարձը սպասվում էր մեկ այլ նախագծում։ *[[The Hollywood Reporter]]* Բորիս Քիթն ու Աարոն Քոուչը նշել են, որ «Marvel-ի կինեմատոգրաֆիական տիեզերք»-ում Կապիտան Ամերիկա եղեն են արդեն երեք մարդիկ (Ռոջերսը, Ուիլսոնը և Ջոն Ուոքերը), և հետաքրքիր կլինի դիտել, թե ֆիլմում ինչի վրա է դրված լինելու շեշտը։ Մուրը Ֆայգիի հետ դարձավ ֆիլմի պրոդյուսերը։ Էնթոնի Մաքին չգիտեր Ուիլսոնի մասին ֆիլմի ստեղծման պլանների կամ «Բազեն և Ձմեռային զինվորը» ֆիլմի երկրորդ եթերաշրջանի մասին, բայց «հուզված էր դրա իրագործմամբ»․ դերասանն ավելացրեց, որ խոսքեր չունի նկարագրելու «Marvel-ի կինեմատոգրաֆիական տիեզերք»-ի ֆիլմում գլխավոր հերոս լինելու գաղափարը։ Հաջորդ ամիսների ընթացքում Էնթոնին գլխավոր դերի հաստատման մասին բանակցությունն էր վարում, և 2021 թվականի օգոստոսին պայմանագիր ստորագրեց։

### Նախարտադրություն
2022 թվականի հուլիսին Ջուլիուս Օնան նշանակվեց ֆիլմի ռեժիսոր։ «Կապիտան Ամերիկա․ Նոր համաշխարհային կարգ» կինոկոմիքսի անվանման, ինչպես նաև 2024 թվականի մայիսի 3-ին թողարկման մասին հայտնի դարձավ 2022 թվականին San Diego Comic-Con-ում․ ֆիլմը հաստատվեց որպես կինոտիեզերքի Հինգերորդ փուլի հատված։ Տվյալ ենթավերնագիրն օգտագործվում է քաղաքականության, պրոֆեսիոնալ ըմբշամարտի մեջ, ինչպես նաև տարբեր նոր համաշխարհային հասարակարգի թեորիաներում ու հակասեմական հռետորաբանությունում, և այդ իսկ պատճառով դրա ընտրությունը համարում էին «վիճելի» ու «սադրիչ»։ 2022 թվականի սեպտեմբերին D23 Expo ժամանակ Marvel Studios հաստատեց, որ Դեննի Ռամիրեսը և Կառլ Լամբլին կրկին կատարում են Հոակին Թորեսի և Իսայա Բրեդլիի դերերը «Բազեն և Ձմեռային զինվոր» ֆիլմից։ Ստուդիան հայտարարեց Թիմ Բլեյք Նելսոնի մասնակցության մասին, որը վերադառձել էր Սեմյուել Սթերնսի/Առաջնորդի դերին «Ահավանական Հալք» ֆիլմից (2008 թվական)։ Նաև հայտնի դարձավ, որ Շիրա Հաասը միացել է դերասանական կազմին Սաբրայի դերով։ Ջուլիուս Օնան ֆիլմը նկարագրել է որպես «պարանոիդ թրիլլեր» և ասել, որ նկարահանումներն սկսվելու են 2023 թվականի սկզբին։ Հոկտեմբերի կեսերին *Above the Line-ից* Ջեֆ Սնայդերը հաղորդեց, որ Հարիսոն Ֆորդը հաստատվել է Թադեուս «Շանթարձակ» Ռոսի դերում որպես Վիլյամ Հըրթ փորախինող։ Շուտով դրանից հետո Ֆորդի մասնակցությունը հաստատվեց՝ ներառյալ նրա հայտնվելը «Շանթարձակը» ֆիլմում (2024 թվական)։ Հարիսոնը հաղորդեց, որ դերին համաձայնվել է, քանի որ ցանկանում էր իր համար ինչ-որ նոր բան փորձել և համարեց, որ իրեն դուր կգա։ Նոյեմբերի 7-ին սկսվեց հիմնական արտադրության նախապատրաստությունը, իսկ նկարահանումների սկիզբը պլանավորված էր 2023 թվականի մարտին։ Գերշա Ֆիլիպսը հանդես եկավ որպես հագուստների դիզայներ, իսկ Ռեմսի Էյվերին, որը նախկինում աշխատել է «Գալակտիկայի պահապանները. մաս 2» ֆիլմի (2017 թվական) վրա, դարձավ բեմադրող-նկարիչ։ 2023 թվականի հունվարին դերասանական կազմին միացավ Զոշա Ռոքմեորը։ Մաքին գործի անցավ 2023 թվականի մարտի 1-ին։

### Նկարահանումներ
Հիմնական նկարահանումներն սկսվեցին 2023 թվականի մարտի 21-ին Ատլանտայում Trilith Studios *Rochelle Rochelle* աշխատանքային անվան ներքո, օպերատոր՝ Քրամեր Մորգենատաու։ Ջուլիուս Օնան ցանկանում էր ֆիլմում ներառել «աշխարհիկ ու շոշափելի» գործողություններ և Հարիսոնին տալ այն, ինչը չի եղել նրա նախորդ կերպարների ժամանակ։ Ամսվա վերջին դերասանական կազմին միացավ Լիվ Թայլերը՝ վերադառնալով «Անհավանական Հալք»-ից Բեթի Ռոսի դերին։ Այդ պահին սպասվում էր Ջուլիա Լուի Դրեյֆուսի վերադարձը Վալենտինա Ալլեգրա դե Ֆոնտեյնի դերում։ Ենթադրվում էր, որ 2023 թվականի մայիսին սկսված ԱՄՆ սցենարիստների գիլդիայի ցույցերը չեն ազդի ֆիլմի նկարահանումների վրա։ Այնուամենայնիվ, Marvel Studios նկարահանելու էր ողջ նյութը, որը կարող է հիմնական նկարահանումների ժամանակ, իսկ արդեն վերանկարահանումների փուլում կներառվեն շտկումները։ Մայիսին լուսանկարներ հրապարակվեցին նկարահանման հրապարակից, որոնցից հայտնի դարձավ, որ դերասանական կազմին է միացել Սեթ Ռոլինսը։

Հունիսի սկզբին ֆիլմը վերանվանավորվեց՝ դառնալով «Կապիտան Ամերիկա․ Խիզախ նոր աշխարհ»։ */Film*-ից Ջերեմի Մաթայը դրական է արտահայտվել այդ նորության մասին՝ ասելով, որ նոր վերնագիրը «ավելի շատ լավատեսական հեռանկարներ է բացում, քան «Համաշխարհային նոր կարգ»-ը»։ *Collider* ամսագրի լրագորղ Հիլարի Ռեմլին ևս այդ փոփոխությունն անվանել է «իմաստուն որոշում»։ Այդ ժամանակ հայտնի դարձավ, որ Օնան նույնպես մասնակցել է սցենարի գրման աշխատանքներին։ Այդ ամսվա կեսերին «Խիզախ նոր աշխարհ»-ի պրեմիերան տեղափոխվեց 2024 թվականի հուլիսի 26։ Հունիսի վերջին նկարահանող խումբը տեղափոխվեց Վաշինգտոն։ Նկարահանման գործընթացն ավարտվեց 2023 թվականի հունիսի 30-ին։

### Արտադրության ավարտ
2023 թվականի հեկտեմբերին ենթադրություններ հայտնվեցին այն մասին, որ «Խիզախ նոր աշխարհ» ֆիլմը հնարավոր է 2024 թվականի մայիս հետ տեղափոխեն, քանի որ դրա նկարահանումներն արդեն ավարտվել էին և այն բավական երկար էր գտնվում արտադրության մեջ, քան «Դեդուփլն ու Ռոսոմախ»-ը, որն այդ պահին պետք է թողարկվեր մայիսին և որի նկարահանումները չէին կարողանում ավարտվել SAG-AFTRA գործադուլի պատճառով։ 2023 թվականի նոյեմբերին SAG-AFTRA գործադուլի ավարտից հետո հայտարարվեց թողարկման ամսաթվի տեղափոխման մասին․ այն տեղի կունենա 2025 թվականի փետրվարի 14-ին։ Արդյունքում հայտնի դարձավ, որ տեղափոխությունը մեծ մասամբ կախված է Marvel-ի՝ ֆիլմի լայնածավալ վերանկարահանման ցանկությամբ 2024 թվականի հունվարից մայիս ամիսների ընթացքում, քանի որ փորձնական ցուցադրման ժամանակ ֆիլմն ստացել էր բացասական արձագանքներ։ Marvel-ը պլանավորում էր կրճատել երեք մեծ տեսարաններ։

### Երաժշտություն
2024 թվականի օգոստոսին հայտարարվեց, որ ֆիլմի կոմպոզիտոր է նշանակվել Լորա Քարփմանը, որը նախկինում համագործակցել էր Marvel-ի հետ և «Ի՞նչ, եթե․․․» մուլտսերիալի, «Միս Մարվել» սերիալի և «Կապիտան Մարվել 2» ֆիլմի երաժշտությունները։

### Մարքեթինգ
Ֆիլմի առաջին թիզեր-թրեյլերը թողարկվել է 2024 թվականի հուլիսի 12-ին։

## Պրեմիերա
«Կապիտան Ամերիկա․ Խիզախ նոր աշխարհ» թիմը թողարկվելու է ԱՄՆ 2025 թվականի փերտվարի 14-ին IMAX ձևաչափով։ Ավելի շուտ պրեմիերան նախատեսված էր 2024 թվականի մայիսի 3-ին և հուլիսի 16-ին։ Նախագիծը դառնալու է «Marvel-ի կինեմատոգրաֆիական տիեզերք»-ի հինգերորդ փուլը։

## Ծանոթագրություններ

## Հղումներ
* 

Կատեգորիա:2025 ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր